open-index/open-wikipedia-markdown huggingface dataset:
Πρελούδιο σε Ντο δίεση ελάσσονα (Ραχμάνινοφ)

Το **Πρελούδιο σε Ντο δίεση ελάσσονα**,  έργο 3, αρ. 2 είναι μία από τις δημοφιλέστερες συνθέσεις του Ρώσου μουσικού Σεργκέι Ραχμάνινοφ. Πρόκειται για μέρος πέντε κομματιών για πιάνο, που τιτλοφορήθηκαν υπό τον τίτλο *Morceaux de fantaisie*, και πρόκειται για ένα πρελούδιο με 62 μέτρα και τριαδική φόρμα. Το κομμάτι είναι γνωστό και ως οι *Καμπάνες της Μόσχας*, καθότι η  έναρξη του μοιάζει με τις λυπηρούς ήχους του καριγιόν του Κρεμλίνου.

Η πρώτη εκτέλεση του κομματιού πραγματοποιήθηκε από τον ίδιο τον συνθέτη στις 26 Σεπτεμβρίου του 1892, σε ένα φεστιβάλ που πραγματοποιήθηκε στη Μόσχα, ονόματι "Moscow Electrical Exhibition". Μετά την πρεμιέρα του, η κριτική που δέχτηκε ήταν πολύ θετική, σημειώνοντας ότι "δημιούργησε ενθουσιασμό", ο οποίος με το πέρας των χρόνων αυξήθηκε. 

Αργότερα ο Ραχμάνινοφ, κυκλοφόρησε άλλα 23 πρελούδιο, κλείνοντας έτσι το σετ του, έχοντας γράψει ένα για κάθε μείζονα και ελάσσονα κλίμακα, όπως είχαν κάνει κατά το παρελθόν οι Γιόχαν Σεμπάστιαν Μπαχ, Φρεντερίκ Σοπέν, Αλεξάντρ Σκριάμπιν, Νικολό Παγκανίνι και άλλοι.

## Παραπομπές


## Εξωτερικοί σύνδεσμοι

* Free sheet music download
* History of the work, including a contemporary photography of the Electrical Exhibition (PDF, 1249 KB) 

Κατηγορία:Συνθέσεις του 1892
Κατηγορία:Συνθέσεις σε Ντο δίεση ελάσσονα
Χάρης Πάτσης

Ο **Χάρης Σ. Πάτσης** ήταν Έλληνας συγγραφέας, εκδότης και παιδαγωγός. Γεννήθηκε στις 30 Ιουνίου 1913. Είχε καταγωγή από το Δήμο Θεσπρωτικού Πρέβεζας. Πέθανε στις  27 Οκτωβρίου του 2010, σε ηλικία 97 ετών.

Φοίτησε στο διδασκαλείο Ιωαννίνων μέχρι το 1933. Από το 1939 έως το 1946 σπούδασε στην πανεπιστημιακή μετεκπαίδευση.

Επίσης, ήταν συγγραφέας πολλών σχολικών εγχειριδίων που χρησιμοποιήθηκαν για αρκετά χρόνια. Ακόμη, μετέφρασε σημαντικά συγγράματα στη δημοτική γλώσσα.

μικρογραφία|Β΄ δημοτικό σχολείο Θεσπρωτικού

## Ενδεικτική εργογραφία
### Εγκυκλοπαίδειες
*Μεγάλη Εγκυκλοπαίδεια των Νέων
*Άπαντα των Αρχαίων Ελλήνων Συγγραφέων (106 τόμοι)
*Νέα Ελληνική Εγκυκλοπαίδεια (24 τόμων, αργότερα επεκτάθηκε σε 36 τόμους)

### Βιβλία
*Το μέλλον του σοσιαλισμού (2004)

## Παραπομπές


Κατηγορία:Έλληνες εκδότες
Κατηγορία:Έλληνες συγγραφείς του 20ού αιώνα
Μόριο (γραμματική)

Τα **Μόρια** είναι μικρές μονοσύλλαβες άκλιτες λέξεις που συνδέουν άλλες λέξεις ή φράσεις, συνδράμουν στην οργάνωση του λόγου, εκφράζουν τη συναισθηματική κατάσταση του ομιλητή και χρωματίζουν τα λεγόμενα με χαρακτηριστικό ύφος. Τα μόρια της νεοελληνικής γλώσσας είναι:

* **Ας** : Είναι προτρεπτικό μόριο που φανερώνει προτροπή (π.χ. *Ας μείνουμε μέσα να δούμε απλά ένα βίντεο*) ή συγκατάθεση (*Ας συνεχίσουμε!*)
* **Για** : Είναι προτρεπτικό μόριο που φανερώνει προτροπή (π.χ. *Για πες μου τα νέα σου!*)
* **Θα** : Είναι μελλοντικό μόριο που φανερώνει κάτι που θα συμβεί (π.χ. Του χρόνου τα γενέθλιά της θα πέσουν Σάββατο), δυνητικό μόριο που φανερώνει κάτι που θα μπορούσε να συμβεί (π.χ. *Θα μπορούσε να έχει δίκιο*), και πιθανολογικό μόριο που φανερώνει κάτι που είναι πιθανό να έχει συμβεί (π.χ. *Θα μπορούσε να πει κανείς ότι είναι ο καλύτερος υποψήφιος για την προεδρία*).
* **Μα** : Είναι ορκωτικό μόριο που εκφράζει επιβεβαίωση (π.χ. Μα ναι! Μα και βέβαια!), όρκο (π.χ.*Μα την αλήθεια!*), έμφαση (π.χ. *Μα τον Θεό! Μα τι λες!*) ή απορία (π.χ. *Μα γιατί!*).
* **Να** : Είναι δεικτικό μόριο που εκφράζει υπόδειξη (π.χ. *Ιδού! Να ένα κατάλυμα για τη νύχτα!*) ή προτροπή (π.χ. *Να είστε καλά!*)

## Βιβλιογραφία


Κατηγορία:Γραμματική
Αδελγόνδη της Μπραγκάνσα

Η **Αδελγόνδη** (πορτ. *Adelgundes de Portugal*, 10 Νοεμβρίου 1858 - 15 Απριλίου 1946) του Οίκου της Μπραγκάνσα ήταν πριγκίπισσα της Πορτογαλίας και έπειτα κόμισσα του Μπάρντι.

## Βιογραφία

Η *Αδελγόνδη του Ιησού Μαρία Φραγκίσκη της Ασίζης Παυλίνα Αδελαΐδα Ευλαλία Λεοπολδίνη Καρλόττα Μιχαηλία Ραφαηλία Γαβριηλία Γκοντζάγκα Αγνή Ισαβέλλα Εβελίνα Άννα Στανισλάη Σοφία Βερναρδίνη* γεννήθηκε στις 10 Νοεμβρίου 1858 στο Κάστρο Μπρόνμπαχ, και ήταν το πέμπτο παιδί και η τέταρτη κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου του Λέβενσταϊν-Βέρτχαϊμ-Ρόζενμπεργκ.

Ο πατέρας της πέθανε λίγες μέρες μετά τα όγδοα της γενέθλια και η Αδελγόνδη και τα αδέρφια της εκπαιδεύτηκαν σε Καθολικό και συντηρητικό περιβάλλον από τη μητέρα τους. Ο μητρικός θείος της, Κάρολος του Λέβενσταϊν-Βέρτεϊμ-Ρόσενμπεργκ, ήταν σαν δεύτερος πατέρας για τα παιδιά.

Στις 15 Οκτωβρίου 1876 η Αδελγόνδη παντρεύτηκε το χήρο Ερρίκο, Δούκα του Μπάρντι, στο Σάλτσμπουργκ. Είχε έναν ευτυχισμένο γάμο, όμως και οι εννέα εγκυμοσύνες της κατέληξαν σε αποβολές. Οι αποτυχημένες εγκυμοσύνες, η τελευταία από τις οποίες υπέστη το 1890, αποτέλεσαν πηγή θλίψης για το ζευγάρι. Η Αδελγόνδη πέρασε πολλά χρόνια φροντίζοντας τον παράλυτο σύζυγό της. Ο Ερρίκος περιγράφεται από τους συγγενείς ως ένα δυσάρεστο άτομο που τυραννούσε την γλυκιά, μικροκαμωμένη σύζυγό του.

Μεταξύ του 1920 και του 1928, η Αδελγόνδη ενήργησε ως αντιβασιλέας για τον ανιψιό της και των Μιγκελιστών διεκδικητών του θρόνου της Πορτογαλίας, Ντουάρτε Νούνο, Δούκα της Μπραγκάνσα, ο οποίος ήταν μόλις δώδεκα ετών όταν ο πατέρας του, Μιχαήλ Β΄, παραιτήθηκε από την διεκδίκηση του στο θρόνο υπέρ του γιου του.

Η Αδελγόνδη απεβίωσε στις 15 Απριλίου 1946 στο Γκούντεν της Ελβετίας σε ηλικία 87 ετών.

## Πρόγονοι


## Τίτλοι
*10 Νοεμβρίου 1858 – 15 Οκτωβρίου 1876: *Η Βασιλική Υψηλότητα* Ινφάντα Αδελγόνδη της Πορτογαλίας
*15 Οκτωβρίου 1876 – 14 Απριλίου 1905: *Η Βασιλική Υψηλότητα* Η Κόμισσα του Μπάρντι
*14 Απριλίου 1905 – 1920: *Η Βασιλική Υψηλότητα* Η Χήρα Κόμισσα του Μπάρντι
*1920 – 15 Απριλίου 1946: *Η Βασιλική Υψηλότητα* Η Δούκισσα του Γκουιμαράες, Η Χήρα Κόμισσα του Μπάρντι

## Παραπομπές
* William Mead Lalor, *Six Braganza Sisters*, in Royalty History Digest.


Κατηγορία:Οίκος της Μπραγκάνσα
Κατηγορία:Οίκος των Βουρβόνων-Πάρμας
Κατηγορία:Πριγκίπισσες των Βουρβόνων-Πάρμας
Κατηγορία:Ινφάντας της Πορτογαλίας
Κατηγορία:Δούκισσες της Πορτογαλίας
Ισμαήλ Πασάς Πλιάσας

Ο **Ισμαήλ Πασάς Πλιάσας** ήταν Αλβανός οπλαρχηγός. Ηττήθηκε από τους Έλληνες σε πολλές μάχες. Ήταν σημαντικό πρόσωπο στην πρώτη εκστρατεία στην Δυτική Ελλάδα. 

Εκτελέστηκε το 1832, μετά από προσωπική εντολή του Μεχμέτ Ρεσίτ Πασά.
## Δράση
Ο Ισμαήλ Πασάς Πλιάσας όρμησε στους Έλληνες Επαναστάτες με το στρατό του μέσω Άρτας και αγωνίστηκε για να εισβάλει στην Ακαρνανία, αλλά αποκρούσθηκε στο στενό της Λαγκάδας από τον Γώγο Βακόλα, ενώ στις 3 Ιουλίου οι Έλληνες νίκησαν τους εχθρούς και στο Κομπότι.

## Πηγές


Κατηγορία:Οθωμανοί αλβανικής καταγωγής
Βολταïκή στήλη

μικρογραφία|250x250εσ|Αρχική δομή μιας βολταϊκής στήλης. Οι αρχικές στήλες του Βόλτα περιείχαν έναν επιπλέον δίσκο ψευδαργύρου στο κάτω μέρος και έναν επιπλέον δίσκο χαλκού στην κορυφή. Αυτά αργότερα αποδείχθηκαν περιττά.
[μικρογραφία|333x333εσ|Μια βολταϊκή στήλη στο Τέμπιο Βολτιάνο (ναός του Βόλτα), κοντά στο σπίτι του [Βόλτα στο Κόμο της Ιταλίας. ]]
Η **βολταϊκή στήλη** ήταν η πρώτη ηλεκτρική μπαταρία που θα μπορούσε να παρέχει συνεχώς ηλεκτρικό ρεύμα σε ένα κύκλωμα. Εφευρέθηκε από τον Ιταλό φυσικό Αλεσάντρο Βόλτα, ο οποίος δημοσίευσε τα πειράματά του το 1799. Η βολταϊκή στήλη επέτρεψε τότε μια γρήγορη σειρά άλλων ανακαλύψεων συμπεριλαμβανομένης της ηλεκτρικής αποσύνθεσης του νερού σε οξυγόνο και υδρογόνο από τους Ουίλιαμ Νίκολσον και Άντονι Καρλάιλ (1800). Επίσης, οδήγησε στην ανακάλυψη ή απομόνωση των ακόλουθων χημικών στοιχείων: νάτριο (1807), κάλιο (1807), ασβέστιο (1808), βόριο (1808), βάριο (1808) και στρόντιο (1808).

Ολόκληρη η βιομηχανία ηλεκτρικού ρεύματος του 19ου αιώνα τροφοδοτήθηκε από συσσωρευτές που σχετίζονται με τη βολταϊκή στήλη  μέχρι την εμφάνιση του δυναμό (ηλεκτρογεννήτρια) στη δεκαετία του 1870.

## Παραπομπές

Κατηγορία:Συσσωρευτές
Βασίλειος Κωνσταντίνου

Ο **Βασίλειος Κωνσταντίνου** (γενν. 13 Σεπτεμβρίου 1992) είναι Κύπριος αθλητής του στίβου που συμμετέχει στο άλμα εις ύψος. Το ατομικό του ρεκόρ 2.28 μ. (Καβάλα 2017) και 2.28 μ. στον κλειστό (Χουστόπετσε 2016). Έχει κερδίσει 3 συνεχόμενους τίτλους σε Αγώνες των Μικρών Κρατών της Ευρώπης.

## Παραπομπές


Κατηγορία:Κύπριοι αθλητές του στίβου
Κατηγορία:Αθλητές στίβου ΟΣΦΠ
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Α.Ο. Γιούχτας Αρχανών

Ο **Αθλητικός Όμιλος «Γιούχτας» Αρχανών** είναι ελληνικό αθλητικό σωματείο το οποίο εδρεύει στις Επάνω Αρχάνες και ιδρύθηκε στις 25 Ιουλίου 1957. Χρώματά του αποτελούν το πράσινο και το λευκό. Η ονομασία του συλλόγου φέρει το όνομα του ομώνυμου όρους της περιοχής. Διαθέτει τμήματα ποδοσφαίρου, καλαθοσφαίρισης και πετοσφαίρισης, ενω παλαιότερα διέθετε και τμήματα ενόργανης γυμναστικής, επιτραπέζιας αντισφαίρισης και σκάκι.

Την αγωνιστική περίοδο 2023–24 το ανδρικό τμήμα ποδοσφαίρου του Α.Ο. Γιούχτας Αρχανών αγωνιζόταν στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «**Αθλητικός Όμιλος Αρχανών ο Γιούχτας [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Γιούχτας [[Ποδοσφαιρική Ανώνυμη Εταιρεία|Π.Α.Ε.]]**».

## Τμήμα ποδοσφαίρου

140px|μικρογραφία|Λογότυπο της ΠΑΕ Γιούχτας Αρχανών

Ο σύλλογος ιδρύθηκε στις 25 Ιουλίου 1957 και το ποδοσφαιρικό του τμήμα αποτελεί το παλαιότερο του συλλόγου. Εδρεύει στο «Μαρκομιχελάκειο» Δημοτικό Γήπεδο Αρχανών. Έχει κατακτήσει 2 φορές το κύπελλο της Ε.Π.Σ. Ηρακλείου, το 2009 νικώντας τον Π.Α.Ο. Κρουσώνα και το 2010 νικώντας τον Α.Σ. Ρούβα, ενώ το 2013 ήταν φιναλίστ. Από τη σεζόν 2007–08 μέχρι και τη σεζόν 2012–13 αγωνίστηκε συνεχώς στην Δ΄ Εθνική, όποτε και το 2013 κέρδισε την άνοδο στην Γ΄ Εθνική για πρώτη φορά στην ιστορία του. Επίσης, το 2018 κατέκτησε το πρωτάθλημα Ε.Π.Σ. Ηρακλείου και κέρδισε την επάνοδο στην Γ΄ Εθνική. Στην Γ΄ Εθνική αγωνίστηκε για πρώτη φορά τη αγωνιστική περίοδο 2013–14, στη συνέχεια στην περίοδο 2014–15, κατηγορία όπου αγωνίστηκε και το 2018–19.

Η περίοδος 2022–23 είναι μια από τις πιο χρυσές του Γιούχτα, καθώς η ομάδα κατακτά την πρωτιά στον 5ο όμιλο της Γ΄ Εθνικής κατηγορίας και παίρνει το εισιτήριο για τα μπαράζ ανόδου στα οποία αν και αποτυγχάνει αγωνιστικά να ανέβει κατηγορία τελικά καταφέρνει να ανέβει κατηγορία, διότι ο Απόλλων Σμύρνης δεν καταφέρνει να δηλώσει συμμετοχή στην Σούπερ Λιγκ 2 με τον Γιούχτα να παίρνει την θέση του.

Την σεζόν 2023–24 αγωνίστηκε στο πρωτάθλημα της Σούπερ Λιγκ 2 στην οποία δεν κατάφερε να παραμείνει επιστρέφοντας έτσι, στην Γ΄ Εθνική.

### Εθνικές κατηγορίες
Η πορεία του συλλόγου στις εθνικές κατηγορίες: 

## Τίτλοι - διακρίσεις
* Γ΄ Κατηγορία: 1
** 2022–23
* Πρωτάθλημα Α1 Κατηγορίας Ε.Π.Σ. Ηρακλείου: 1
** 2017–18
* Κύπελλο Ε.Π.Σ. Ηρακλείου: 3
** 2008–09, 2009–10, 2024–25
*Κύπελλο Ελλάδας ερασιτεχνών:
**Ημιτελικά: 2025-26

## Παραπομπές


## Πηγές
* ΑΦΙΕΡΩΜΑ: Η ιστορία του 60χρονου Γιούχτα, ''εφημερίδα "Πατρίς"''
* Γιούχτας: Το καμάρι των Αρχανών ήρθε επιτέλους η ώρα να θερίσει τους καρπούς των 66 χρόνων»

## Εξωτερικοί σύνδεσμοι
* 
* 
* Ο Α.Ο. Γιούχτας Αρχανών στην Ε.Π.Σ. Ηρακλείου

Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1957
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1957
Βασιλικό Αυστραλιανό Ναυτικό

Το **Βασιλικό Αυστραλιανό Ναυτικό** είναι το πολεμικό ναυτικό τμήμα της Αυστραλιανής Αμυντικής Δύναμης (Australian Defence Force). Πρωτοεμφανίστηκε,μετά την ένωση των αποικιών, και την δημιουργία της Αυστραλίας ως κράτος το 1901 με την ονομασία Κοινοπολιτιακή Ναυτική Δύναμη η οποία,στηρίχθηκε στην ένωση των πλοίων και τον εξοπλισμών των,πρώην πλέον,αποικιών.
Στόχος ήταν η ναυτική,κατά τόπους προστασία, μέχρι το 1911 που μετονομάζεται σε Βασιλικό Αυστραλιανό Ναυτικό (Royal Australian Navy) και αναλαμβάνει επισήμως την διαφύλαξη όλων των χωρικών υδάτων της Ηπείρου.

Το Βασιλικό Πολεμικό Ναυτικό της Βρετανίας συνέχισε να υποστηρίζει το Βασιλικό Αυστραλιανό Ναυτικό και παρείχε πρόσθετη αμυντική ικανότητα στον Ειρηνικό έως τα πρώτα χρόνια του Β΄ Παγκοσμίου Πολέμου. Στη συνέχεια, η ταχεία επέκταση του πολέμου έφερε την απόκτηση μεγάλων επιφανειακών σκαφών και την κατασκευή πολλών μικρότερων πολεμικών πλοίων. 

Σήμερα, το Βασιλικό Αυστραλιανό Ναυτικό αποτελείται από 47 σκάφη σε λειτουργία, 3 σκάφη που δεν έχουν τεθεί σε λειτουργία και πάνω από 16.000 άτομα προσωπικό. Το Αυστραλιανό ναυτικό είναι μία από τις μεγαλύτερες και πιο εξελιγμένες ναυτικές δυνάμεις στην περιοχή του Νοτίου Ειρηνικού, με σημαντική παρουσία στον Ινδικό Ωκεανό και σε παγκόσμιες επιχειρήσεις για την υποστήριξη στρατιωτικών εκστρατειών και αποστολών διατήρησης της ειρήνης. Ο επικεφαλής του ναυτικού είναι ο αντιναύαρχος Μάικλ Νούναν. Σήμερα αποτελείται από 14.215 άτομα μόνιμο προσωπικό και 8.493 έφεδρους.
## Διακριτικά
### Αξιωματικοί
#### Ναύαρχοι

#### Άλλοι αξιωματικοί

### Υπαξιωματικοί

### Κατώτεροι βαθμοί

## Παραπομπές


## Εξωτερικοί σύνδεσμοι
* 

Κατηγορία:Αυστραλία
Α.Ε. Νεάπολης Λασιθίου

Η **Αθλητική Ένωση Νεάπολης** είναι αθλητικός σύλλογος που εδρεύει στη Νεάπολη Λασιθίου στην Κρήτη. Επίσημο έτος ίδρυσης του συλλόγου είναι το 1968, χρώματά του το πράσινο και το κίτρινο και διαθέτει τμήματα ποδοσφαίρου και καλαθοσφαίρισης. Έδρα του ποδοσφαιρικού τμήματος αποτελεί το Δημοτικό Στάδιο Νεάπολης «Περικλής Μελιδονιώτης» και του τμήματος καλαθοσφαίρισης το Κλειστό Γυμναστήριο Νεάπολης.

## Τμήμα ποδοσφαίρου

### Ιστορία
Η «Αθλητική Ένωση Νεαπόλεως» προέκυψε το 1968, έπειτα από συγχώνευση των ομάδων της πόλης της Νεάπολης, «Δρήρου» και «Κοροίβου». Αρχικά διέθετε τμήμα ποδοσφαίρου που άνηκε και αγωνιζόταν στην Ε.Π.Σ. Ηρακλείου. Το 1982 ιδρύεται η Ε.Π.Σ. Λασιθίου, με την Α.Ε. Νεάπολης να είναι ένα από τα ιδρυτικά της σωματεία.

Το 1992-93 αναδείχθηκε πρωταθλήτρια Ε.Π.Σ. Λασιθίου για πρώτη φορά και προβιβάστηκε στην Δ΄ Εθνική κατηγορία. Στην Δ΄ Εθνική αγωνίστηκε τη σεζόν 1993-94, όποτε και υποβιβάστηκε. Το 2018 αναδείχθηκε εκ νέου πρωταθλήτρια και κέρδισε την ιστορική άνοδο στην Γ΄ Εθνική κατηγορία, όπου αγωνιζόταν την αγωνιστική περίοδο, 2018-19. Την επόμενη αγωνιστική περίοδο 2019-20 κέρδισε εκ νέου την άνοδο της στη Γ΄ Εθνική κατηγορία όπου και αγωνίστηκε τις 2020-21 & 2021-22.

### Τίτλοι – Διακρίσεις
#### Τίτλοι
* 5 Πρωταθλήματα Α΄ Κατηγορίας Ε.Π.Σ. Λασιθίου:
** 1992-93, 2017-18, 2019-20, 2023-24, 2024-25

#### Διακρίσεις
* Φιναλίστ Κυπέλλου Ε.Π.Σ. Λασιθίου:
** 2000-01, 2006-07, 2018-19, 2019-20

## Τμήμα καλαθοσφαίρισης
Η Αθλητική Ένωση Νεάπολης διαθέτει τμήμα καλαθοσφαίρισης λειτουργώντας σε επίπεδο υποδομών όλων των ηλικιών και συμμετέχει στα αναπτυξιακά πρωταθλήματα της ΕΚΑΣΚ.

## Παραπομπές


## Εξωτερικοί σύνδεσμοι
* Επίσημη σελίδα facebook συλλόγου
* Α.Ε. Νεάπολης, epslasithiou.gr

Κατηγορία:Αθλητικοί σύλλογοι Λασιθίου
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Κ.
Δημοψήφισμα στο Πουέρτο Ρίκο (2017)

Ένα **δημοψήφισμα για το πολιτικό καθεστώς (στάτους) του [[Πουέρτο Ρίκο]]** διενεργήθηκε στις 11 Ιουνίου 2017. Οι επιλογές που δόθηκαν ήταν: α) να γίνει πολιτεία των ΗΠΑ, β) να γίνει ανεξάρτητο κράτος σε ελεύθερη σύνδεση ή γ) να διατηρηθεί το παρόν καθεστώς. Οι πολίτες ψήφισαν συντριπτικά με ποσοστό 97% υπέρ του να γίνει το Πουέρτο Ρίκο η 51η πολιτεία των ΗΠΑ. Ωστόσο, στην κάλπη προσήλθε μόλις το 23% των εγγεγραμμένων ψηφοφόρων, καταγράφοντας ρεκόρ αποχής. Η αποχή αυτή αποδίδεται στο Λαϊκό Δημοκρατικό Κόμμα και στην εκστρατεία του για τη διατήρηση του παρόντος στάτους κβο.

## Στάτους την περίοδο διεξαγωγής του δημοψηφίσματος
Το Πουέρτο Ρίκο είναι μη ενσωματωμένο έδαφος των ΗΠΑ από το 1898, οπότε τερματίστηκε ο Ισπανοαμερικανικός Πόλεμος, και οι κάτοικοί του έχουν αμερικανική υπηκοότητα από το 1917.

## Αποτελέσματα
Τα αποτελέσματα του δημοψηφίσματος με καταμετρημένο το 100% των εκλογικών τμημάτων, κατέδειξαν την προτίμηση του εκλογικού σώματος στη λύση της πολιτείας με ποσοστό 97%.

## Παραπομπές


2017
Πουερτο
Δάσκαλος της Προσκύνησης της Λιλ

Με το συμβατικό όνομα **Δάσκαλος της Προσκύνησης της Λιλ** φέρεται αγνώστου ονόματος Φλαμανδός ζωγράφος της πρώιμης φλαμανδικής ζωγραφικής, ο οποίος δραστηριοποιήθηκε στην Αμβέρσα κατά την περίοδο 1510 &ndash; 1530. Φαίνεται ότι επηρεάστηκε από τον Ντιρκ Φέλλερτ (Dirck Vellert)

Ζωγράφιζε συχνά έργα με θέμα την Προσκύνηση των Βοσκών. Το συμβατικό όνομά του προέρχεται από τον πίνακα που σήμερα βρίσκεται στο Ανάκτορο Καλών Τεχνών της Λιλ.

## Παραπομπές


## Πηγές
*Master of the Lille Adoration on Artnet

## Εξωτερικοί σύνδεσμοι

Κατηγορία:Φλαμανδοί ζωγράφοι
Γλώσσα Παλ

Η **γλώσσα Παλ** (ISO 639-3: *abw*, Ethnologue: *abw*, Glottolog: *pall1244*) κατατάσσεται στις ομοσανικές γλώσσες και χρησιμοποιείται στην επαρχία Μαντάνγκ στην βορειοκεντρική Παπούα Νέα Γουινέα. Χρησιμοποιείται από 1160 ομιλητές σύμφωνα με την απογραφή του 2000, και για την γραφή της χρησιμοποιείται η λατινική γραφή.

## Παραπομπές


## Εξωτερικοί σύνδεσμοι
* 
* 
* 

Π
Σαράντ Πουρνίμα

μικρογραφία|Η Σελήνη κατά τη διάρκεια του Σαράντ Πουρνίμα, 2017
Το **Σαράντ Πουρνίμα** (επίσης γνωστό ως **Κοτζαγκίρι Πουρνίμα**, **Ναβάννα Πουρνίμα**, ή **Καουμούντι Πουρνίμα**) είναι φεστιβάλ που γιορτάζει την ημέρα της πανσέληνου του Ινδουιστικού σεληνιακού μήνα Άσβιν (Σεπτέμβριος-Οκτώβριος), σηματοδοτώντας το τέλος της εποχής των μουσώνων.

Το Κοτζαγκάρι Πουρνίμα αφορά την γιορτή του Κοτζαγκάρα Βράτα. Οι άνθρωποι εκτελούν αυτό το βράτα κάτω από το φως του φεγγαριού μετά τη νηστεία της ημέρας. Η Λάξμι (θεά του πλούτου) λατρεύεται σημαντικά αυτή την ημέρα, επειδή θεωρείται ότι είναι τα γενέθλια της. Ο θεός των βροχών Ίντρα που κάθεται πάνω στον ελέφαντα του, ο Αϊραβάτα και ο Σίβα με την παλλακίδα του Παρβάτι επίσης γιορτάζονται. Για το 2017, η γιορτή εορτάστηκε στις 5 Οκτωβρίου5 October.

## Δείτε επίσης

* Μεσοφθινοπωρινό φεστιβάλ

## Παραπομπές

## Εξωτερικοί σύνδεσμοι

* BBC: Hindu full moon celebration in Tilehurst
* The Autumn Harvest Festival (Utsav) Sharad Poornima (Purnima)  http://thehindimusic.com/india/sharad-poornima-purnima-glorious-festival-of-india/ 
* "Sharad Purnima"
* Traditions And Customs: Sharad Purnima 

Κατηγορία:Πολιτισμός της Ινδίας
Δάσκαλος της άποψης της Αγίας Γκούντουλα

Υπό το συμβατικό όνομα **Δάσκαλος της άποψης της Αγίας Γκούντουλα** φέρεται αγνώστου ονόματος Φλαμανδός ζωγράφος, ο οποίος δραστηριοποιήθηκε στις Βρυξέλλες από το 1480 ως το 1499.

Ο άγνωστος ζωγράφος γεννήθηκε στις Βρυξέλλες και είναι γνωστός για τη δημιουργία πορτρέτων επιφανών χορηγών της Εκκλησίας και άλλους πίνακες, πάντα με θρησκευτικό περιεχόμενο.

Στον πίνακα που υπάρχει στο Μητροπολιτικό Μουσείο της Νέας Υόρκης, από τον οποίο έχει πάρει το συμβατικό του όνομα ο άγνωστος ζωγράφος, απεικονίζεται ένας νεαρός άνδρας, ο οποίος κρατά ένα καρδιόσχημο βιβλίο, πιθανόν προσευχητάριο. Η μορφή απεικονίζεται με παρασκήνιο το εσωτερικό του ναού της Αγίας Γκούντουλα, όπου τελείται λειτουργία από ιερέα που βρίσκεται επίσης στο παρασκήνιο. Η ταυτότητα του νεαρού άνδρα είναι άγνωστη, αλλά πιθανόν είναι μέλος κάποιας Αδελφότητας ή κάποιας Συντεχνίας, με ιδιαίτερη αφοσίωση στον Άγιο Αυγουστίνο, του οποίου το συμβολικό χαρακτηριστικό είναι μια καρδιά περιβαλλόμενη από φλόγα. Είναι πιθανόν η εικόνα να αποτελούσε τη δεξιά πτέρυγα ενός διπτύχου.

## Παραπομπές


## Εξωτερικοί σύνδεσμοι

## Δείτε επίσης
*Κατάλογος Φλαμανδών ζωγράφων
*Πρώιμη φλαμανδική ζωγραφική
	
		
	
	

Κατηγορία:Φλαμανδοί ζωγράφοι
Στέλιος Κερομύτης

Ο **Στέλιος Κερομύτης** (**Κηρομύτης**), γνωστός και με το παρατσούκλι **Μπούμπης** ή **Αριστοκράτης** (Πειραιάς, 1908 - 6 Μαρτίου 1979) ήταν Έλληνας ρεμπέτης, τραγουδιστής και οργανοπαίκτης (κυρίως τρίχορδο μπουζούκι).

## Βιογραφία
Ο Κερομύτης γεννήθηκε στον Πειραιά το 1908. Είχε καταγωγή από τα Κύθηρα (Τσιριγο) οικισμός Κερομυτιάνικα και όχι από την Προύσα όπως λανθασμένα αναγράφεται σε διάφορες ιστοσελίδες Ήταν γόνος οικογένειας με πολύ καλή οικονομική κατάσταση και άρχισε να ασχολείται με το ρεμπέτικο από μικρή ηλικία. Μπουζούκι άρχισε να μαθαίνει ακούγοντας τον πατέρα του Χαρίλαο που έπαιζε ερασιτεχνικά, παρόλο που αυτός τον απέτρεπε.Το 1935, ύστερα από ιδέα του Στράτου Παγιουμτζή, ξεκίνησε την επαγγελματική του καριέρα.

Τραγουδιστικά είχε φτιάξει ένα χαρακτήρα που έμοιαζε με του Μάρκου (Βαμβακάρη). Ο Βασίλης Τσιτσάνης χαρακτήριζε τη φωνή του ως λιονταρίσια. Ο πρώτος δίσκος με δική του σύνθεση είναι το "Μες στου Βάβουλα τη γούβα" στην άλλη πλευρά του οποίου βρίσκεται το επίσης τραγούδι του Κερομύτη "Το λάθος μου αισθάνομαι" που τραγουδάει ο Στράτος Παγιουμτζής (1937).

Ο Κερομύτης ως οργανοπαίκτης είχε ιδιαίτερη εκφραστικότητα στην τεχνοτροπία των ταξιμιών και γνώριζε άριστα τις τεχνικές των καραντουζενιών (συνδυασμός κουρδισμάτων και κλιμάκων). Πέθανε στον Πειραιά και κηδευτηκε στο Νεκροταφείο της Αναστάσεως του Κερατσινίου.

## Ενδεικτική εργογραφία
* Μεσ' του Βάβουλα τη γούβα (1935)
* Τι θες με εμέ να μπλέξεις
*Μ' ΕΚΑΨΕΣ ΣΚΥΛΑ, 1937.
* Θα πάρω το ντουφέκι μου
*Στο γάμο σου με κάλεσες(1946).Τραγουδά ο ίδιος με δεύτερη φωνή την Ιωαν.Γεωργακοπούλου.
*Γιατί άλλαξες γιατί με Μαρίκα Νίνου και τον συνθέτη (1950) σε  στίχους του Κώστα Μάνεση

## Παραπομπές


Κατηγορία:Έλληνες τραγουδιστές
Κατηγορία:Έλληνες μουσικοί
Κατηγορία:Λαϊκοί τραγουδιστές
Κατηγορία:Ρεμπέτες
Κατηγορία:Έλληνες μπουζουκτσήδες
Σονάτα για πιάνο No. 5 (Μότσαρτ)

H **Σονάτα για πιάνο No. 5** σε Σολ μείζονα, K. 283 / 189h, είναι σονάτα του Βόλφγκανγκ Αμαντέους Μότσαρτ, που γράφτηκε το 1774 και αποτελείται από τρία μέρη: Ι)  *Allegro*, ΙΙ) *Andante* σε Ντο μείζονα και ΙΙΙ) *Presto*. Πρόκειται για μία από τις πρώτες σονάτες του Μότσαρτ, οι οποίες κυκλοφόρησαν στα μέσα της δεκαετίας του 1770, την οποία την έγραψε κατά την επίσκεψή του στο Μόναχο. Μία τυπική εκτέλεσή της διαρκεί περίπου 12 λεπτά.

## Εξωτερικοί σύνδεσμοι
* Η παρτιτούρα της 5ης Σονάτας για πιάνο του Μότσαρτ στο DME.at

Κατηγορία:Συνθέσεις του 1774
Κατηγορία:Συνθέσεις σε Σολ μείζονα
05
Γενικές εκλογές στην Παπούα Νέα Γουινέα (2017)

**Γενικές εκλογές** διεξήχθησαν στην Παπούα Νέα Γουινέα στο διάστημα μεταξύ 24 Ιουνίου και 8 Ιουλίου 2017.
Ο Σερ Μάικλ Σομάρε, ο πρώτος πρωθυπουργός της Παπούα Νέας Γουινέας, αποσύρθηκε από μέλος του Κοινοβουλίου στις εκλογές αυτές. Είχε εκλεγεί για πρώτη φορά το 1968 και επανεκλεγόταν συνεχώς, υπηρετώντας τη βουλή επί 49 έτη.

Την 1η Αυγούστου 2017 ο Πίτερ Ο' Νιλ επανεξελέγη πρωθυπουργός από το Κοινοβούλιο με ψήφους 64–40.

## Εκλογικό σύστημα
Το Εθνικό Κοινοβούλιο αριθμεί 111 αιρετά μέλη, που εκλέγονται για πενταετή θητεία σε μονοεδρικές περιφέρειες.
Οι ψηφοφόροι εκλέγουν τους υποψήφιους κατά προτίμηση, επιλέγοντας μεταξύ τριών προτιμήσεων, με τον υποψήφιο που λαμβάνει άνω του 50% των προτιμησιακών ψήφων να κηρύσσεται εκλεγείς.

## Πλαίσιο
Σύμφωνα με τα πρώτα στοιχεία της Εφορευτικής Επιτροπής,  στις εκλογές έθεσαν υποψηφιότητα συνολικά 3.332 άτομα, από τα οποία οι 165 ήταν γυναίκες.

Σε συγκρούσεις που αναφέρονται στις εκλογές σκοτώθηκαν 4 άτομα, ενώ επιθέσεις σημειώθηκαν εναντίον αρκετών υποψηφίων στη διάρκεια της προεκλογικής εκστρατείας.

Ο βουλευτής Εζέκιελ Ανίζι απεβίωσε ξαφνικά στο Πορτ Μόρεσμπι στις 24 Μαΐου 2017 μεσούσης της εκστρατείας του για την επανεκλογή του.

## Αποτελέσματα

## Παραπομπές


## Εξωτερικοί σύνδεσμοι
* Papua New Guinea Election Commission
* Registered Political Parties 
* Preliminary Candidate Nominations 
* Election Dates 

2017
Παπουα Νεα Γουινεα
Σονάτα για πιάνο No. 6 (Μότσαρτ)

Η **Σονάτα για πιάνο No. 6** σε Ρε μείζονα,  K. 284 / 205b είναι σονάτα του Βόλφγκανγκ Αμαντέους Μότσαρτ, που γράφτηκε το 1975, η οποία αποτελείται από τρία μέρη: Ι) *Allegro*, 4/4, ΙΙ) *Rondeau en polonaise* σε Λα μείζονα, 3/4 και ΙΙΙ) *Andante*, 2/2. Μία τυπική εκτέλεση της σονάτας διαρκεί από 20 έως και 25 λεπτά. Πρόκειται για την τελευταία σονάτα του Μότσαρτ, που γράφτηκε κατά την παραμονή του στο Μόναχο. Η σονάτα αφιερώθηκε σε έναν ερασιτέχνη μουσικό, τον Μπάρον φον Ντούρντιζ, ο οποίος όμως δεν κατάφερε να πληρώσει για το έργο.

## Παραπομπές
*Η παρτιτούρα της 6ης Σονάτας για πιάνο του Μότσαρτ στο DME.at
*http://imslp.org/wiki/Piano_Sonata_No.6_in_D_major,_K.284/205b_(Mozart,_Wolfgang_Amadeus)
*http://www.henle.de/us/detail/index.html?Title=Piano+Sonata+D+major+K.+284+(205b)_1063 

Κατηγορία:Συνθέσεις του 1775
Κατηγορία:Συνθέσεις σε Ρε μείζονα
06
Κατηγορία:Πολωνέζες (μουσική)
Μαρία Άννα της Αυστρίας (1882-1940)

Η **Μαρία Άννα της Αυστρίας** (γερμ. *Maria Anna von Österreich*, 6 Ιανουαρίου 1882 - 25 Φεβρουαρίου 1940) ήταν η σύζυγος του Ηλία των Βουρβόνων-Πάρμας.

## Βιογραφία
Η *Μαρία Άννα Ισαβέλλα Επιφανεία Ευγενία Γαβριηλία* γεννήθηκε στις 6 Ιανουαρίου 1882 στο Λιντς, και ήταν το δεύτερο παιδί και κόρη του Φρειδερίκου της Αυστρίας, Δούκα του Τέσσεν, και της Ισαβέλλας, κόρης του Ροβέρτου, Δούκα του Κρόυ.

Στις 25 Μαΐου 1903 η Μαρία Άννα παντρεύτηκε τον Ηλία των Βουρβόνων-Πάρμας στη Βιέννη. Μαζί απέκτησαν οκτώ παιδιά:
*την Ελισάβετ (1904 - 1983).
*τον Κάρολο (1905 - 1912), πέθανε από πολιομυελίτιδα.
*την Μαρία Φραγκίσκη (1906 - 1994).
*τον Ροβέρτο Ούγο (1909 - 1974).
*τον Φραγκίσκο (1913 - 1959).
*την Ιωάννα (1916 - 1949), σκοτώθηκε σε ατύχημα στη Λα Τολεδάνα της Ισπανίας.
*την Αλίκη (1917 - 2017), παντρεύτηκε τον Αλφόνσο, Δούκα της Καλαβρίας. Απέκτησαν 3 παιδιά.
*την Μαρία Χριστίνα (1925 - 2009).

Απεβίωσε στις 25 Φεβρουαρίου 1940 στη Λωζάνη σε ηλικία 58 ετών.

## Τίτλοι
*6 Ιανουαρίου 1882 – 25 Μαΐου 1903: *Η Αυτοκρατορική & Βασιλική Υψηλότητα* Αυτοκρατορική Πριγκίπισσα και Αρχιδούκισσα Μαρία Άννα της Αυστρίας, Βασιλική Πριγκίπισσα της Ουγγαρίας και της Βοημίας
*25 Μαΐου 1903 – 25 Φεβρουαρίου 1940: *Η Αυτοκρατορική & Βασιλική Υψηλότητα* Πριγκίπισσα Μαρία Άννα των Βουρβόνων-Πάρμας, Αρχιδούκισσα και Αυτοκρατορική Πριγκίπισσα της Αυστρίας, Βασιλική Πριγκίπισσα της Ουγγαρίας και της Βοημίας

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος των Αψβούργων-Λωρραίνης
Κατηγορία:Οίκος των Βουρβόνων-Πάρμας
Κατηγορία:Πριγκίπισσες της Αυστρίας
Κατηγορία:Πριγκίπισσες των Βουρβόνων-Πάρμας
Αλβανικές βουλευτικές εκλογές 2017

**Βουλευτικές εκλογές** διεξήχθησαν στην Αλβανία στις 25 Ιουνίου 2017. Η αρχική ημερομηνία που είχε οριστεί για τη διεξαγωγή τους ήταν στις 18 Ιουνίου, όμως η ανακοίνωση της πιθανότητας να απέχουν από την ψηφοφορία η αντιπολίτευση, στη διάρκεια μεγάλης πολιτικής κρίσης που διήρκεσε 3 μήνες, είχε ως αποτέλεσμα να συμφωνηθεί (18 Μαΐου) από όλα τα πολιτικά κόμματα η αλλαγή της ημερομηνίας. Στις 28 Ιουνίου ανακοινώθηκε από το κεντρικό εκλογικό συμβούλιο ότι νικητής των εκλογών ήταν το Σοσιαλιστικό Κόμμα.

## Εκλογικό σύστημα
Τα 140 μέλη του Κοινοβουλίου εξελέγησαν σε 12 πολυεδρικές εκλογικές περιφέρειες, βασισμένες στις 12 κομητείες της χώρας με τη χρήση κλειστών λιστών και με αναλογική εκπροσώπηση. Η κατανομή των εδρών γίνεται με τη μέθοδο Ντ' Οντ.

Εξαιτίας δημογραφικών μεταβολών, έγιναν ορισμένες αλλαγές στον αριθμό των εδρών σε κάποιες εκλογικές περιφέρειες. Τα Τίρανα έλαβαν δύο έδρες και το Δυρράχιο μία, ενώ η Κορυτσά το Βεράτι και το Κούκες έχασαν όλες οι πόλεις από μία έδρα. 

## Αποτελέσματα

## Παραπομπές


2017
Αλβανι
Γλώσσα Ιναμπακνόν

Η **γλώσσα Ιναμπακνόν** (ISO 639-3: *abx*, Ethnologue: *abx*, Glottolog: *inab1237*) κατατάσσεται στις αυστρονησιακές γλώσσες και χρησιμοποιείται στην περιοχή Καπούλ Σινάμα των κεντρικών Φιλιππίνων. Χρησιμοποιείται από 26.400 ομιλητές, σύμφωνα με την απογραφή του 2010, και για την γραφή της χρησιμοποιείται η λατινική γραφή. Είναι επίσης γνωστή ως *Αμπακνόν* ή *Καπουλένιο*.

## Παραπομπές


## Εξωτερικοί σύνδεσμοι
* 
* 
* 

Κατηγορία:Γλώσσες των Φιλιππίνων
Επαρχία Ναγκαρκουρνούλ

Η **Ναγκαρκουρνούλ** είναι επαρχία στη νότια Τελανγκάνα, μια πολιτεία της Ινδίας. Η πόλη του Ναγκαρκουρνούλ είναι η έδρα της επαρχίας. Ήταν μέρος της επαρχίας Μαχμπουμπναγκάρ πριν από την αναδιοργάνωση των περιοχών στην πολιτεία. Η επαρχία συνορεύει με τις επαρχίες Ναλγκόντα, Ρανγκαρέντι, Μαχαμπουμπναγκάρ, Ουαναπάρθι και την πολιτεία Άντρα Πραντές.

Μετά το σχηματισμό της πολιτείας Τελανγκάνα, το Ναγκαρκουρνούλ έγινε επαρχία. Προηγουμένως ανήκε στην επαρχία Μαχμπουμπανγκάρ. Διαθέτει τρεις διαιρέσεις εσόδων (Ναγκαρκουρνούλ, Ατσαμπέτ, Καλουακούρθι) και έχει 20 μαντάλ.

## Γεωγραφία

Η επαρχία έχει έκταση 6.540 τ.χλμ.

## Δημογραφία
Στην απογραφή του 2011 η επαρχία είχε πληθυσμό 893.308 κατοίκων.

## Δείτε επίσης

* Κατάλογος επαρχιών της Τελανγκάνα

## Παραπομπές


## Εξωτερικοί σύνδεσμοι
* 

Ναγκαρκουρνουλ
Ποταμός Μάδρε δε Δίος

Ο **Μάδρε δε Δίος** (*Madre de Dios*, που στην ισπανική σημαίνει «Μητέρα Θεού», «Θεομήτωρ») είναι ποταμός του Περού και της Βολιβίας, που έδωσε το όνομά του και στην ανατολική περιφέρεια του Περού την οποία διαρρέει. Πηγάζει από την Κορδιλιέρα Βιλκανότα. Στη Βολιβία ενώνεται τελικά με τον ποταμό Μπένι κοντά στην πόλη Ριμπεράλτα. Στα νερά τους προστίθενται και αυτά του Μαμορέ και δημιουργείται έτσι ο Ποταμός Μαδέιρα. Ο Μαδέιρα με τη σειρά του χύνεται στον Αμαζόνιο.

Με μήκος 1.060 χιλιόμετρα και μέση παροχή 6.400 κυβικά μέτρα ανά δευτερόλεπτο, ο Μάδρε δε Δίος αποτελεί σημαντική υδάτινη αρτηρία για την Περιφέρεια Μάδρε δε Δίος, ιδίως για το Πουέρτο Μαλντονάδο, τη μεγαλύτερη πόλη και πρωτεύουσά της. Η παραγωγή μάνγκο και η εξόρυξη χρυσού είναι δύο από τις δραστηριότητες στις οποίες επιδίδονται οι κάτοικοι κοντά στον ποταμό. Κατά μήκος του ρου του υπάρχουν αρκετά εθνικά πάρκα και καταφύγια άγριας ζωής, με σημαντικότερα τα Ταμποπάτα, Μανού (γνωστό και ως «Καταφύγιο Βιόσφαιρας Μανού») και Μπαουάχα-Σονένε.

Ο Μάδρε δε Δίος έχει τη μεγαλύτερη λεκάνη απορροής στην περιοχή αυτή της τεράστιας Λεκάνης του Αμαζονίου. Οι σημαντικότεροι παραπόταμοι του Μάδρε δε Δίος είναι στα δεξιά του οι Τσιβίλε, Ασούλ, Μπλάνκο, Ιναμπάρι, Ταμποπάτα και Κολοράδο, και στα αριστερά του οι Λος Αμίγος, Μανού και Λας Πιέδρας.

## Παραπομπές


## Εξωτερικοί σύνδεσμοι
* Ερευνητικό Κέντρο Υδάτων Stroud στον Madre de Dios του Περού

Κατηγορία:Ποταμοί του Περού
Κατηγορία:Ποταμοί της Βολιβίας
Κατηγορία:Διεθνείς ποταμοί
Καθεδρικός ναός του Ρίο ντε Τζανέιρο

Ο **Μητροπολιτικός Καθεδρικός Ναός του Αγίου Σεβαστιανού** (πορτογαλ. *Catedral Metropolitana de São Sebastião*) γνωστότερος απλώς ως η **Μητρόπολη του Ρίο ντε Τζανέιρο** (*Catedral Metropolitana do Rio de Janeiro*) ή και ως **Νέος Καθεδρικός Ναός**, είναι χριστιανικός ναός και έδρα της Ρωμαιοκαθολικής Αρχιεπισκοπής του Αγίου Σεβαστιανού του Ρίο ντε Τζανέιρο. Βρίσκεται στο κέντρο της πόλεως Ρίο ντε Τζανέιρο της Βραζιλίας. Ο ναός τιμάται στο όνομα του Αγίου Σεβαστιανού, του πολιούχου του Ρίο ντε Τζανέιρο.

## Αρχιτεκτονική
thumb|Το εσωτερικό του καθεδρικού ναού
Ο ναός σχεδιάσθηκε από τον Εντγκάρ ντε Ολιβέιρα ντα Φονσέκα (Edgar de Oliveira da Fonseca) σε μοντέρνο στιλ, εμπνευσμένο από τις πυραμίδες των Μάγια. Ανεγέρθηκε μεταξύ του 1964 (θεμελίωση) και του 1979, οπότε έγιναν και τα θυρανοίξια (στις 18 Ιουλίου) και αντικατέστησε ως έδρα της Αρχιεπισκοπής μία σειρά παλαιότερων ναών, που υπήρξαν καθεδρικοί ναοί από το 1676 και μετά, με τελευταίο από αυτούς τον ναό της Παναγίας της Καρμήλου, γνωστό σήμερα ως *Παλαιό Καθεδρικό*, έργο του 18ου αιώνα.

Ο Νέος Καθεδρικός έχει κωνικό σχήμα, με εσωτερική διάμετρο 96 μέτρα και εξωτερική 106 μέτρα. Το ύψος του φθάνει τα 75 μέτρα και το εσωτερικό εμβαδόν του τα 8.000 τετραγωνικά μέτρα.

Στο εσωτερικό του ναού υπάρχουν 5.000 καθίσματα για τους πιστούς, ενώ ο χώρος μπορεί να φιλοξενήσει 20 χιλιάδες όρθιους ανθρώπους. Τα 4 ορθογώνια παράθυρα με βιτρώ έχουν ύψος 64 μέτρα, φθάνοντας από το δάπεδο μέχρι την οροφή.
thumb|left|825px|Πανόραμα του κάτω μέρους του εσωτερικού του Καθεδρικού Ναού του Αγίου Σεβαστιανού

## Δειτε επίσης
* Παλαιός Καθεδρικός Ναός του Ρίο ντε Τζανέιρο

## Παραπομπές


## Εξωτερικοί σύνδεσμοι

* Επίσημος ιστότοπος

Καθεδρικος Ριο ντε Τζανειρο
Καθεδρικος ναος
Πανελλήνιο Πρωτάθλημα Παίδων Καλαθοσφαίρισης 2014-2015

Το **Πανελλήνιο Πρωτάθλημα Παίδων Καλαθοσφαίρισης της περιόδου 2014-15** αποτέλεσε την 42η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 17 έως τις 21 Ιουνίου 2015 στο Κλειστό Γυμναστήριο της Ε.Α.Π. στην Πάτρα. Τον τίτλο του Πρωταθλητή Ελλάδος για την περίοδο αυτή κατέκτησε ο Πανιώνιος για έκτη φορά στην ιστορία του.

## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

## Παραπομπές





2014 2015
Πανελληνιο Παιδων
Κατηγορία:Αθλητισμός στην Αχαΐα
Μοναστήρι του Γκελάτι

Το **Μοναστήρι Γκελάτι** () είναι μεσαιωνικό συγκρότημα μοναστηριών κοντά στο Κουτάισι, στην περιοχή Ιμερέτι της δυτικής Γεωργίας. Πρόκειται για αριστούργημα της Γεωργιανής Χρυσής Εποχής, κατασκευάστηκε το 1106 από τον Βασιλιά Δαυίδ Δ΄ της Γεωργίας και είναι αναγνωρισμένο από την UNESCO ως μνημείο Παγκόσμιας πολιτιστικής Κληρονομιάς.

## Βιβλιογραφία
* Byzantine Art, www.bourgogneromane.com/byzantine.htm.
* Centre, UNESCO World Heritage. “Gelati Monastery.” UNESCO World Heritage Centre, whc.unesco.org/en/list/710.
* Chichinadze, Nina. “Some Compositional Characteristics of Georgian Triptychs of the Thirteenth through Fifteenth Centuries.” Gesta, vol. 35, no. 1, 1996, pp.&nbsp;66–76. JSTOR, JSTOR, www.jstor.org/stable/767227.
* 
* Hubert Kaufhold, Brill. Georgian Monasteries.
* Mepʻisašvili, R. Gelati. "Sabčotʻa Sakʻartʻvelo", 1965.

Κατηγορία:Τόποι ταφής ευρωπαϊκών βασιλικών οικογενειών
Κατηγορία:Μνημεία Παγκόσμιας Κληρονομιάς σε κίνδυνο
Κατηγορία:Πολιτισμός της Γεωργίας
Κατηγορία:Μοναστήρια
Εθνικό Πάρκο Ουτζούνγκ Κουλόν

Το **Εθνικό Πάρκο Ουτζούνγκ Κουλόν** βρίσκεται στο δυτικότερο άκρο της Ιάβας, στην περιοχή Μπάντεν της Ινδονησίας. Περιλαμβάνει το ηφαιστειογενές σύμπλεγμα νήσων του Κρακατόα στην περιοχή Λαμπουνγκ, άλλα νησιά όπως το  Παναϊτάν, και μικρότερες νησίδες όπως οι Χαντευλέουμ και Πευκάνγκ στο Στενό Σούντα.

Ουτζούνγκ Κουλόν σημαίνει *Δυτικό Άκρο* ή *Σημείο Δύσης*.

Το Πάρκο είναι το τελευταίο γνωστό καταφύγιο του Ρινόκερου της Ιάβας που βρίσκεται σε κρίσιμο κίνδυνο αφανισμού.

Στο Πάρκο προστατεύονται 57 σπάνια είδη φυτών και 35 είδη θηλαστικών, όπως τα: μπαντένγκ, αργυροειδής γίββων, τραχυπίθηκος της Ιάβας, μακάκος ο ταινιώδης, λεοπάρδαλη της Ιάβας, αγριόσκυλο της Σουμάτρας, ελαφίδα της Ιάβας, ελάφι (*Rusa timorensis)*, ενυδρίδα (*Lutrogale perspicillata).* 
Αρχείο:COLLECTIE TROPENMUSEUM Een bantengstier en een kalf op een moerasweide in het wildreservaat Udjung Kulon op West-Java TMnr 10006631.jpg|Μπαντένγκ στο Εθνικό πάρκο (1941).


## Παραπομπές


Κατηγορία:Μνημεία Παγκόσμιας Κληρονομιάς στην Ινδονησία
Κοιλάδα Μ'Ζαμπ

H **Κοιλάδα Μ'Ζαμπ** (), είναι μια φυσική περιοχή στην έρημο της Βόρειας Σαχάρας στην περιοχή Γκαρνταϊα της Αλγερία. Βρίσκεται 600 χλμ. νότια του Αλγερίου με πληθυσμό 360.000 κατοίκους (απογραφή 2005).

Γεωλογικά το Μ'Ζάμπ είναι ένα ασβεστολιθικό οροπέδιο, στο κέντρο της κοιλάδας.

## Αρχιτεκτονική

Υπάρχουν πέντε "περιτειχισμένα χωριά" (*ξουρ*) που βρίσκονται σε βραχώδεις εκτάσεις κατά μήκος της Κοιλάδας Μ'Ζάμπ και είναι συλλογικά γνωστά ως *η Πεντάπολη*. Με την προσθήκη δύο νέων οικισμών, των Μπεριάνε και Ελ Γκερράρα, ολοκληρώθηκε η σύγχρονη *Επτάπολη*.μικρογραφία|Μοζαβίτικη αρχιτεκτονική στην Γκαρνταϊα |αριστερά|250x250εσΟ συνδυασμός του λειτουργικού πουρισμού της πίστης Ιμπάντι με τον οασικό τρόπο ζωή οδήγησε σε μια αυστηρή οργάνωση της γης και του χώρου. Κάθε ακρόπολη έχει οχυροειδές τζαμί, του οποίου ο μιναρές χρησίμευε ως παρατηρητήριο. Σε ομόκεντρους κύκλους γύρω από το τζαμί κατασκευάστηκαν σπίτια κανονικού μεγέθους και τύπου. Η αρχιτεκτονική των οικισμών του Μ'Ζάμπ προοριζόταν για ισότιμη κοινοτική διαβίωση, με σεβασμό στην ιδιωτική ζωή των οικογενειών. Το στυλ των κτισμάτων είναι Λιβυανού-Φοινικικού τύπου, πιο συγκεκριμένα είναι στυλ Μπέρμπερ που βρίσκεται σε αρκετά μέρη της Σαχάρας.

Η Κοιλάδα Μ'Ζάμπ καταχωρήθηκε ως Μνημείο Παγκόσμιας Κληρονομιάς του unesco το 1982, ως ακέραιο παράδειγμα παραδοσιακού ανθρώπινου οικότοπου τέλεια προσαρμοσμένου στο περιβάλλον.
μικρογραφία|800x800εσ|Πονοραμική άποψη της Κοιλάδας Μζαμπ|καθόλου

## Παραπομπές


Κατηγορία:Μνημεία Παγκόσμιας Κληρονομιάς στην Αλγερία
Κατηγορία:Γεωγραφία της Αλγερίας
Αββαείο του Φοντεναί

To **Αββαείο του Φοντεναί** είναι παλαιό Κιστερκιανό αββαείο που βρίσκεται στην κοινότητα Μαρμάνιε, κοντά στο Μονμπάρ, του διαμερίσματος Κοτ-ντ'Ορ στη Γαλλία. Ιδρύθηκε το 1118 από τον Άγιο Βερνάρδο του Κλαιρβώ, και είναι χτισμένο σε στιλ Ρομανικό. Είναι ένα από τα παλαιότερα και πιο πλήρη Κιστερκιανά αββαεία στην Ευρώπη, και αναγνωρίστηκε ως Μμημείο Παγκόσμιας Κληρονομιάς της ΟΥΝΕΣΚΟ το 1981. 
Από το αρχικό συγκρότημα που περιλάμβανε εκκλησία, κοιτώνα, σκεπαστό διάδρομο, οίκημα θρησκευτικής συνόδου, λουτρά, τραπεζαρία, περιστερώνας και σιδηρουργείο, όλα παραμένουν ακέραια εκτός από την τραπεζαρία και είναι καλά διατηρημένα. Το Αββαείο του Φοντεναί, μαζί με άλλα Κιστερκιανά αββαεία, συνδυάζουν τα στοιχεία της Ρομανικής και Γοτθικής αρχιτεκτονικής.

## Συλλογή φωτογραφιών

Αρχείο:Abbaye Fontenay Vierge.jpg|Η Παρθένος του Φοντεναί
Αρχείο:Fontenay - general.JPG|Η εκκλησία και η μονή γυναικών όπως φαίνονται από τους κήπους
Αρχείο:Dehio 191 Fontenay.png|Σχεδιάγραμμα της Εκκλησίας
Αρχείο:Fontenay Abbey, Marmagne.JPG|Άποψη του περιστερώνα και της εκκλησίας
Αρχείο:Cloister, Fontenay Abbey, Marmagne, France.JPG|Σκεπαστός διάδρομος
Αρχείο:Southern side of dormitory and common room, Fontenay Abbey, Marmagne.JPG|Η Νότια άποψη του κοιτώνα και της αίθουσας κοινής χρήσης
Αρχείο:Abbaye Fontenay forge cheminée.jpg|Το σιδηρουργείο
Αρχείο:Abbaye Fontenay eglise interieur.jpg|Η εκκλησία του αββαείου
Αρχείο:Abbaye de Fontenay - le cloitre.jpg|Σκεπαστός διάδρομος
Αρχείο:Fontenay le dortoir.jpg|Ο κοιτώνας


## Παραπομπές


Κατηγορία:Μνημεία Παγκόσμιας Κληρονομιάς στη Γαλλία
Φέρεντς Καρπάτι

Ο **Φέρεντς Καρπάτι** (16 Οκτωβρίου 1926 – 27 Σεπτεμβρίου 2013) ήταν Ούγγρος στρατιωτικός και πολιτικός.

Ο Καρπάτι γεννήθηκε στο Πούτνοκ. Υπηρέτησε ως Υπουργός Άμυνας μεταξύ του 1985 και του 1990. 
Στο αξίωμα τον διαδέχθηκε ο Λάγιος Φουρ, ενώ προκάτοχός του ήταν ο Ιστβάν Όλαχ. Ήταν ο τελευταίος υπουργός άμυνας της χώρας επί κομμουνιστικής εποχής. Πέθανε σε ηλικία των 86 ετών στη Βουδαπέστη.

## Παραπομπές


## Εξωτερικοί σύνδεσμοι
* Ουγγρικό Ηλεκτρονικό Λεξικό

Κατηγορία:Ούγγροι πολιτικοί
Μαγδαληνή των Βουρβόνων-Μπυσέ

Η **Μαγδαληνή των Βουρβόνων-Μπυσέ** (*Madeleine de Bourbon-Busset*, 23 Μαρτίου 1898 - 1 Σεπτεμβρίου 1984) ήταν η σύζυγος του Ξαβιέ, Δούκα της Πάρμας.

## Βιογραφία
Η *Μαρία Μαγδαληνή Υβόννη* γεννήθηκε στις 23 Μαρτίου 1898 στο Παρίσι, και ήταν του κόρη Γεωργίου των Βουρβόνων-Μπυσέ, Κόμη του Λινιέ και της Μαρίας Ιωάννας ντε Κερρέ ντε Κιλιέ.

Παντρεύτηκε τον Ξαβιέ, Δούκα της Πάρμας στις 12 Νοεμβρίου 1927 στο Κάστρο Λινιέ του Σαρ. Μαζί απέκτησαν 6 παιδιά:
*την Πριγκίπισσα Μαρία Φραγκίσκη (1928-), παντρεύτηκε τον Εδουάρδο ντε Λόμπκοβιτς.
*τον Πρίγκιπα Κάρολο Ούγο (1930-2010), παντρεύτηκε την Ειρήνη της Ολλανδίας. Απέκτησαν 4 παιδιά.
*την Πριγκίπισσα Μαρία Τερέζα (1933-2020)
*την Πριγκίπισσα Σεσίλια Μαρία (1935-)
*την Πριγκίπισσα Μαρία ντε Νεζ (1937-)
*τον Πρίγκιπα Σίξτο Ερρίκο (1940-), δεν παντρεύτηκε ποτέ.

Το ζευγάρι εγκαταστάθηκε στο Μπουρμπονέ, όπου ο Ξαβιέ διαχειρίστηκε τα αγροκτήματα της Μαγδαληνής. Η Μαγδαληνή ήταν η συγγραφέας του «Catherine de Médicis», που δημοσιεύθηκε στη Γαλλία το 1940.

Πέθανε την 1 Σεπτεμβρίου 1984 στο Παρίσι σε ηλικία 86 ετών. Είναι θαμμένη στο Κάστρο Λινιέ.

## Παραπομπές


|-

Κατηγορία:Οίκος των Βουρβόνων-Πάρμας
Κατηγορία:Πριγκίπισσες των Βουρβόνων-Πάρμας
Κατηγορία:Δούκισσες της Πάρμας
Α.Ο. Παλαιόχωρας

δεξιά|150px

Ο **Αθλητικός Όμιλος Παλαιόχωρας** είναι ποδοσφαιρικός σύλλογος που εδρεύει στην Παλαιοχώρα Χανίων στην Κρήτη. Επίσημο έτος ίδρυσης του συλλόγου είναι το 1982 και χρώματά του είναι το κίτρινο και το μαύρο. Από την περίοδο 2019-20 αγωνίζεται στην Α΄ Κατηγορία ΕΠΣ Χανίων και ως έδρα του χρησιμοποιεί το Δημοτικό γήπεδο Καντάνου. Φυσική έδρα του συλλόγου αποτελεί το Δημοτικό γήπεδο Παλαιόχωρας «Ιωάννης Ιερωνυμάκης».

## Ιστορία
Ο Α.Ο. Παλαιόχωρας άρχισε να αγωνίζεται επίσημα στα τοπικά πρωταθλήματα Χανίων το 1990-91. Αμέσως κατέκτησε τον τίτλο στη Γ’ κατηγορία και στη συνέχεια έπαιξε τρεις σεζόν στην Β’ πριν πάρει την 3η θέση και την άνοδο για πρώτη φορά στην Α’, έπειτα από αγώνα μπαράζ με τον Ίκαρο Ταυρωνίτη στο Νεροκούρου το 1993-94.

Στην Α’ κατηγορία έπαιξε 11 συνεχόμενες χρονιές με καλύτερη θέση την 5η, που κατέλαβε το 2002. Την ίδια χρονιά έφθασε και στον τελικό του κυπέλλου Χανίων για πρώτη φορά, όπου ηττήθηκε από τον Άρη Σούδας στα Περιβόλια. Τρία χρόνια αργότερα τερμάτισε 19ος και υποβιβάστηκε στην Β’ όπου έμεινε για τρεις περιόδους και το 2006, αν και 5ος, επανήλθε στην Α’ κατηγορία, καθώς ευνοήθηκε από την αναδιάρθρωση. Δεν κατάφερε όμως να αποφύγει τον υποβιβασμό, αλλά το 2010 ως πρωταθλητής κέρδισε εκ νέου την άνοδο στην μεγαλύτερη τοπική κατηγορία για τρίτη φορά.

Το 2017 κατέκτησε το πρωτάθλημα Χανίων για πρώτη φορά και κέρδισε την ιστορική άνοδο στην Γ' Εθνική κατηγορία. Επίσης, ως πρωταθλήτρια Χανίων συμμετείχε για πρώτη φορά στο Σούπερ Καπ Χανίων, όπου κατέκτησε το κύπελλο επικρατώντας με 5-0 των κυπελλούχων Χανίων ερασιτεχνών Α.Ο. Πλατανιά. Το 2018 συμμετείχε για δεύτερη φορά στον τελικό κυπέλλου Χανίων και κατέκτησε το κύπελλο επικρατώντας 2-1 της ΑΕΕΚ ΣΥΝΚΑ στα Περιβόλια. Ως κυπελλούχος Χανίων, συμμετείχε επίσης για πρώτη φορά στο κύπελλο Ελλάδας ερασιτεχνών της σεζόν 2017-18 και συνάντησε τον Ο.Φ.Ι. στην Ιεράπετρα, από τον οποίο και αποκλείστηκε.

Από τη σεζόν 2017-18 μέχρι και την τρέχουσα, 2018-19, αγωνίζεται στην Γ΄ Εθνική κατηγορία. Ο πρώτος ιστορικός αγώνας του συλλόγου στην Γ΄ Εθνική, ήταν στις 1 Οκτωβρίου 2017 στην πρεμιέρα του πρωταθλήματος, με αντίπαλο την Α.Ε. Κηφισιάς στο Δημοτικό γήπεδο Καντάνου, και έληξε ισόπαλος με 1-1. Το 2018 συμμετείχε για πρώτη φορά στο κύπελλο Ελλάδας της σεζόν 2018-19, ως τοπικός κυπελλούχος Χανίων, και στον πρώτο της αγώνα στην ιστορία της στη διοργάνωση αντιμετώπισε τον Εθνικό Πειραιώς στο γήπεδο της Καλλιθέας όπου ηττήθηκε με 3-1.

## Παραπομπές


## Εξωτερικοί σύνδεσμοι
* Επίσημος ιστότοπος του συλλόγου
* Επίσημη σελίδα Facebook του συλλόγου
* Ο σύλλογος στον επίσημο ιστότοπο της Ε.Π.Σ. Χανίων

Κατηγορία:Αθλητικοί σύλλογοι Χανίων
Κατηγορία:Ιδρύσεις αθλητικών συλλόγων το 1982
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1982
Εθνικό Συμβούλιο της Ελβετίας

Το **Εθνικό Συμβούλιο της Ελβετίας** (γερμανικά: *Nationalrat*, γαλλικά: *Conseil national*, ιταλικά: *Consiglio nazionale*) είναι η Κάτω Βουλή του κοινοβουλίου της Ελβετίας και αποτελείται από 200 μέλη. Η Άνω Βουλή, γνωστή ως Συμβούλιο των Κρατών, εκπροσωπεί τα Καντόνια της Ελβετίας με 46 μέλη. Τα δύο αυτά νομοθετικά σώματα αποτελούν την Ομοσπονδιακή Συνέλευση της Ελβετίας. Η βουλευτική περίοδος του Εθνικού Συμβουλίου της Ελβετίας είναι τέσσερα χρόνια και η έδρα του βρίσκεται στο Ομοσπονδιακό Μέγαρο της Ελβετίας στη Βέρνη.

Από το 1918 οι εκλογές διεξάγονται με αναλογική εκπροσώπηση, με βάση την οποία κάθε καντόνι αποτελεί και μία εκλογική περιφέρεια. Από το 1971 οι γυναίκες ψηφίζουν στις εκλογές και μπορούν να είναι υποψήφιες για το Εθνικό Συμβούλιο. Δεν υπάρχει εκλογικό όριο για την εκλογή κάποιου στο συμβούλιο.

## Εκλογικό σύστημα
Τα 200 μέλη του Εθνικού Συμβουλίου εκλέγονται με πλειοψηφία σε 5 μονοεδρικές περιφέρειες και αναλογικά σε 21 πολυεδρικές περιφέρειες, με τις 26 εκλογικές περιφέρειες να βασίζονται στα 26 καντόνια της χώρας.
Οι εκλογές έγιναν με τη χρήση ανοικτής λίστας όπου οι ψηφοφόροι μπορούν να βάλουν σταυρό σε κομματικές λίστες και να μοιράσουν την ψήφο τους μεταξύ των κομμάτων ή να φτιάξουν τη δική τους λίστα σε ένα λευκό ψηφοδέλτιο.
Η κατανομή των εδρών γίνεται με το σύστημα Χάγκενμπαχ-Μπίσοφ.

## Παραπομπές


## Εξωτερικοί σύνδεσμοι
*
*Επίσημη ιστοσελίδα
*Ελβετικό Κοινοβούλιο 
*The Law Collection: SR 17 Bundesbehörden/Autorités fédérales/Autorità federali

Κατηγορία:Πολιτική της Ελβετίας
Κατηγορία:Βέρνη
Αετοφωλιά (αποσαφήνιση)

Με το όνομα **Αετοφωλιά** (*Αητοφωλιά* ή *Αϊτοφωλιά* ή *Αετοφωλέα*), μπορεί να αναφέρονται τα εξής:

* Η φωλιά του αετού.
* Η Αετοφωλιά, ένα από τα μυστικά καταφύγια του Χίτλερ κατά τον Β΄ Παγκόσμιο Πόλεμο.

* Οι παρακάτω οικισμοί:
** Αετοφωλιά Μεσσηνίας, οικισμός της δημοτικής ενότητας Αριστομένους του Δήμου Μεσσήνης.
** Αετοφωλιά Τήνου (επίσημα: *Αετοφωλέα*), οικισμός της δημοτικής ενότητας Εξωμβούργου του Δήμου Τήνου.
Ελβετικό Συμβούλιο των Κρατών

Το **Ελβετικό Συμβούλιο των Κρατών** (γερμανικά: *Ständerat*, γαλλικά: *Conseil des États*, ιταλικά: *Consiglio degli Stati*) είναι η Άνω Βουλή του κοινοβουλίου της Ελβετίας και αποτελείται από 46 μέλη και εκπροσωπεί τα Καντόνια της Ελβετίας. Μαζί με το Εθνικό Συμβούλιο της Ελβετίας, γνωστό και ως Κάτω Βουλή, αποτελούν την Ομοσπονδιακή Συνέλευση της Ελβετίας. Η βουλευτική περίοδος του Συμβουλίου των Κρατών είναι τέσσερα χρόνια και η έδρα του βρίσκεται στο Ομοσπονδιακό Μέγαρο της Ελβετίας στη Βέρνη.

Με εξαίρεση το καντόνι Άπεντσελ Ινερχόντεν, όπου η εκλογή του αντιπροσώπου γίνεται τον Απρίλιο, πριν τη διεξαγωγή των εθνικών εκλογών, οι σύμβουλοι σε όλα τα υπόλοιπα καντόνια εκλέγονται ταυτόχρονα με τα μέλη του Εθνικού Συμβουλίου.

Είκοσι καντόνια εκπροσωπούνται από 2 μέλη. Έξι καντόνια, παραδοσιακά γνωστά ως "μισά καντόνια", εκπροσωπούνται από ένα μέλος για ιστορικούς λόγους. Αυτά είναι τα Ομπβάλντεν, Νιντβάλντεν, Μπάζελ-Στατ, Μπάζελ-Λάντστατ, Άπεντσελ Αουζερχόντεν και Άπεντσελ Ινερχόντεν.

Στα καντόνια Ζουρά και Νεσατέλ οι εκλογές διεξήχθησαν με αναλογική, ενώ στα υπόλοιπα 24 χρησιμοποιήθηκε το πλειοψηφικό σύστημα σε έναν ή δύο γύρους.

## Παραπομπές


## Εξωτερικοί σύνδεσμοι
* 

Κατηγορία:Πολιτική της Ελβετίας
Κατηγορία:Βέρνη
Στίβος στους Μεσογειακούς Αγώνες 2018 – Άλμα εις ύψος ανδρών

Το **[[άλμα εις ύψος]]** **ανδρών** ήταν ένα από τα αγωνίσματα του στίβου στους Μεσογειακούς Αγώνες 2018 που διοργανώθηκε στο Στάδιο Κάμπκλαρ της Ταρραγόνας στις 29 Ιουνίου 2018. 

## Ρεκόρ

## Αποτελέσματα

### Τελικός

## Παραπομπές

Άλμα εις ύψος ανδρών
Κατηγορία:Άλμα εις ύψος
Αντόνιο Αμπαντία

Ο **Αντόνιο Αμπαντία** (γενν. 2 Ιουλίου 1990) είναι Ισπανός δρομέας μεγάλων αποστάσεων. Στο Ευρωπαϊκό Πρωτάθλημα Στίβου 2016 κατέκτησε το χάλκινο μετάλλιο στα 10,000 μέτρα ανδρών. Συμμετείχε στον προκριματικό γύρο του ίδιου αγωνίσματος στους Ολυμπιακούς Αγώνες 2016, χωρίς να προκριθεί στον τελικό. Στους Μεσογειακούς Αγώνες 2018 ήταν 4ος στα 5000 μέτρα ανδρών. 

## Παραπομπές


Κατηγορία:Ισπανοί αθλητές του στίβου
Κατηγορία:Δρομείς μεγάλων αποστάσεων
Κατηγορία:Ισπανοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στη Θερινή Πανεπιστημιάδα 2011
Κατηγορία:Κάτοχοι μεταλλίων του Ισπανικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Ιερός Ναός Τιμίου Πρόδρομου Καβάλας

Ο **Ιερός Μητροπολιτικός Ναός Τιμίου Προδρόμου** είναι ο παλαιότερος σωζόμενος χριστιανικός ναός στην Καβάλα. 

Η δημιουργία του ταυτίζεται με την έξοδο του χριστιανικού πληθυσμού εκτός της χερσονήσου της Παναγίας το 1864, όταν η Ελληνική Ορθόδοξη Κοινότητα απέκτησε το δικαίωμα να κτίσει συνοικία έξω από τα τείχη. Πρώτο μέλημά της ήταν να ανεγείρει ναό για τις θρησκευτικές ανάγκες των πιστών. Ο ναός θεμελιώθηκε το 1865, εγκαινιάζεται δύο χρόνια αργότερα και ανακαινίστηκε εικοσιπέντε χρόνια αργότερα (1890).

Πρόκειται για μια τρίκλιτη βασιλική με τρούλο. Ο διάκοσμος της εποχής ήταν απλός και μονόχρωμος (η ενδιαφέρουσα εικονογράφηση της οροφής είναι πρόσφατη) και διαθέτει ενδιαφέρουσα θρησκευτική ζωγραφική της εποχής και κειμήλια προσφύγων. Τα κορινθιακού ρυθμού κιονόκρανα, οι κιονίσκοι, το τέμπλο και οι γύψινες διακοσμήσεις είναι όλα νεοκλασικά. Στο βόρειο υπάρχει τοξωτό υπέρθυρο με την επιγραφή "ΙΕΡΟC/ΝΑΟC/1867/ΤΙΜΙΟΥ/ΠΡΟΔΡΟΜΟΥ". Στο νότιο περίβολο του ναού υπήρχε το κοιμητήριο της Ελληνικής Ορθοδόξου κοινότητος και αγίασμα και λειτουργεί και στις μέρες μας.

## Παραπομπές


Ιερά Μητρόπολις Φιλίππων Νεαπόλεως και Θάσου
Κατηγορία:Εκκλησίες στην Ανατολική Μακεδονία και Θράκη
Κατηγορία:Καβάλα
Καβαλα
Ντοστίκ

Το **Ντοστίκ** (καζακικά: Достық) είναι μια μικρή πόλη στην Περιφέρεια Αλμάτι του Καζακστάν, στα σύνορα με το Σιντσιάνγκ της Κίνας. Είναι θύρα εισόδου (από τον αυτοκινητόδρομο και το σιδηρόδρομο) από την Κίνα. Το σιδηροδρομικό τμήμα εξυπηρετεί ως σημαντικός κρίκος στην Ευρασιατική Χερσαία Γέφυρα. Βρίσκεται στην Τζουγγάρια Πύλη, ένα ιστορικά σημαντικό ορεινό πέρασμα.

Κατηγορία:Πόλεις του Καζακστάν
Κατηγορία:Περιφέρεια Αλμάτι
Λι Ντάε-μιουνγκ

Ο **Λι Ντάε-μιουνγκ** (Κορεατικά: 이대명, γενν. 14 Σεπτεμβρίου 1988 στη Σεούλ) είναι Κορεάτης αθλητής της σκοποβολής. Κέρδισε το ασημένιο μετάλλιο στα 50 μέτρα ελεύθερο πιστόλι στο Παγκόσμιο Πρωτάθλημα Σκοποβολής 2010. Στο Παγκόσμιο Πρωτάθλημα Σκοποβολής 2018 κέρδισε 2 χρυσά και 2 χάλκινα μετάλλια. Πήρε αυτομάτως την πρόκριση για τους Ολυμπιακούς Αγώνες 2020.

## Παραπομπές


Νοτιοκορεάτες αθλητές της σκοποβολής